Berlingske Tidende, 1812-09-21
Den 10de Julii blev Committeens Beretning læst i Generalforsamlingen, og i Mødet den 11te forelæstes Brevvexlingen imellem den engelske Ambassadeur og Ministeren for de udenlandske Anliggender. Den 12te forkyndte Hr. Argueles Revolutionens Tilstand i America, og de Midler den spanske Regiering havde anvendt, forat gienvinde de misfornøiede Provindsers Tilbøielighed; disse Midler vare ganske forskellige fra den Opførsel den engelske Regiering havde viist, der tog imod Rebellerne og vedligeholdt Brevvexling med dem. Taleren paastod til Slutning, at Revolutionen i Ny-Spanien var af en ganske anden Natur, end de i de øvrige americanske Drovindser, og sluttede med den Erklæring, at den engelske Mægling ikke burde strække sig til Kongeriget Mexico. Menia (en Americaner) var af en anden Mening, og paastod, at Aarsagen til de Revolutioner, der have Sted i America, var den Despotisme, som udøvedes mod Colonierne. Den cadixske JuntasKrigserklæring mod Caraccas, og mange andre Forholdsregler, have vedblevet at forbittre Americanerne, saa at de tilsidst have tvunget adskillige af Colonierne til at erklære sig uafhængige. De Spanske have bestandig brugt Magten, og ikke taget i Betænkning at forlange Hielp af Portugiserne imod Buenos=Ayres. J Ny-Spanien have de militaire Chefer givet lignende Grund til Klage, og endog ladet Revelutionairer, som viste sig under Beskyttelse af Parlementairslag, myrde. J Mødet den 13de sagde Gutieres de la Huerta, at man i en engelsk Klub havde forsikret, at den engelske Nations Held berøede paa det spanske Americas Frihed. Han talte forblommet om Engellands Hensigt med denne Mægling, og gav at forstaae, at det var interesseret i de americanske Uroligheders Forlængelse. Mødet den 14de begyndte med at et Brev oplæstes fra Vigodet, Generalgoverneur i Monte=Video, som paaankede, at Juntaen, uagtet hans gientagne Forlangende, ikke havde sendt ham Undsætning, og at han, hvis man ikke gav ham en Forstrækning af 600 Mand, ikke vilde svare for at holde Fæstningen, men at han maatte overgive den enten til Portugiserne eller Jnsurgenterne. Hr. Marcia anmærkede, at det var nødvendigt at sende Tropper til America, hvor i ikke en ubetydelig men vel organiseret Revolution havde Sted. Ramos=Arispe bestræbte sig for at visse Nødvendigheden af Engellands Mægling i Kongeriget Mexico, og sagde at det ikke var fornedrende at underhandle med Jnsurgenterne; at Cortes selv havde underhandlet med Folket i Caan, den 25de October 1811, da Jndbygderne, tvertimod al Retfærdighed, forlangte Vallentes Hoved. Greven af Torreno (en Europæer) sagde, at Engellands Hensigt var altfor bekiendt; at den engelske Ambassadeurs Noter tilkiendegave, at det ønskede de americanske Provindsers Uafhængighed, hvilket stred mod den med Engelland sluttede Tractat, hvori det forbandt sig til at vedligeholde det spanske Monarkies Jntegritet. Efter at man i Mødet den 15de længe havde stredet for og imod Engellands Mægling, antog man de 3 af Committeens Medlemmers Mening, som vilde at Regentskabet skulde forkaste Mæglingen. Forslaget gik igiennem med 101 Stemmer imod 46; og saaledes endtes den bekiendte Mæglingssag, der har sat Seglet paa det spanske Americas Uafhængighed.